CELEX: 32021R0025
Language: lv
Date: 2021-01-13 00:00:00
Title: Komisijas Regula (ES) 2021/25 (2021. gada 13. janvāris), ar kuru attiecībā uz 39. starptautisko grāmatvedības standartu un 4., 7., 9. un 16. starptautisko finanšu pārskatu standartu groza Regulu (EK) Nr. 1126/2008, ar ko pieņem vairākus starptautiskos grāmatvedības standartus saskaņā ar Eiropas Parlamenta un Padomes Regulu (EK) Nr. 1606/2002 (Dokuments attiecas uz EEZ)

14.1.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 11/7
               
            
         KOMISIJAS REGULA (ES) 2021/25
         (2021. gada 13. janvāris),
         ar kuru attiecībā uz 39. starptautisko grāmatvedības standartu un 4., 7., 9. un 16. starptautisko finanšu pārskatu standartu groza Regulu (EK) Nr. 1126/2008, ar ko pieņem vairākus starptautiskos grāmatvedības standartus saskaņā ar Eiropas Parlamenta un Padomes Regulu (EK) Nr. 1606/2002
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1606/2002 (2002. gada 19. jūlijs) par starptautisko grāmatvedības standartu piemērošanu (1) un jo īpaši tās 3. panta 1. punktu,
         tā kā:
         
                     (1)
                  
                  
                     Ar Komisijas Regulu (EK) Nr. 1126/2008 (2) tika pieņemti vairāki starptautiski standarti un to interpretācijas, kas bija spēkā 2008. gada 15. oktobrī.
                  
               
                     (2)
                  
                  
                     Finanšu stabilitātes padome 2014. gada 22. jūlijā publicēja ziņojumu Reforming Major Interest Rate Benchmarks (“Galveno procentu likmju etalonu reforma”), kurā tika izklāstīti ieteikumi nostiprināt esošos etalonus un citas potenciālās atsauces likmes, pamatojoties uz starpbanku tirgiem, un izstrādāt alternatīvas atsauces likmes, kuras būtu gandrīz bez riska.
                  
               
                     (3)
                  
                  
                     Ar Eiropas Parlamenta un Padomes Regulu (ES) 2016/1011 (3) tika ieviesta vienota sistēma, lai nodrošinātu to indeksu precizitāti un integritāti, kurus izmanto kā etalonus finanšu instrumentos un finanšu līgumos vai ieguldījumu fondu darbības rezultātu mērīšanai Savienībā.
                  
               
                     (4)
                  
                  
                     Komisijas Regula (ES) 2020/34 (4) paredz pagaidu un stingrus izņēmumus attiecībā uz riska ierobežošanas uzskaites prasībām, kas noteiktas 39. starptautiskajā grāmatvedības standartā (SGS) “Finanšu instrumenti: atzīšana un novērtēšana” un 9. starptautiskajā finanšu pārskatu standartā (SFPS) “Finanšu instrumenti”, lai procentu likmju etalona reformas sekas finanšu pārskatos ņemtu vērā periodā pirms esoša procentu likmju etalona aizstāšanas.
                  
               
                     (5)
                  
                  
                     Starptautisko grāmatvedības standartu padome 2020. gada 27. augustā publicēja “Procentu likmju etalona reformas 2. posms (grozījumi 9. SFPS, 39. SGS, 7. SFPS, 4. SFPS un 16. SFPS)” (Interest Rate Benchmark Reform – Phase 2 – Amendments to IFRS 9, IAS 39, IFRS 7, IFRS 4 and IFRS 16), lai finanšu pārskatos ņemtu vērā sekas, kādas rada esošo procentu likmju etalonu faktiskā aizstāšana ar alternatīvām atsauces likmēm.
                  
               
                     (6)
                  
                  
                     Minētie grozījumi paredz īpašu uzskaites procedūru, lai procentu likmes etalona aizstāšanas rezultātā radītās finanšu instrumentu vai nomas līgumu vērtības izmaiņas notiktu pakāpeniski laika gaitā, tādējādi novēršot pēkšņu ietekmi uz peļņu vai zaudējumiem un novēršot riska ierobežošanas attiecību nevajadzīgu pārtraukšanu procentu likmes etalona aizstāšanas rezultātā.
                  
               
                     (7)
                  
                  
                     Pēc apspriešanās ar Eiropas Finanšu pārskatu padomdevēju grupu Komisija secina, ka grozījumi 39. SGS “Finanšu instrumenti: atzīšana un novērtēšana”, 4. SFPS “Apdrošināšanas līgumi”, 7. SFPS “Finanšu instrumenti: informācijas atklāšana”, 9. SFPS “Finanšu instrumenti” un 16. SFPS “Noma” atbilst Regulas (EK) Nr. 1606/2002 3. panta 2. punktā noteiktajiem pieņemšanas kritērijiem.
                  
               
                     (8)
                  
                  
                     Tāpēc attiecīgi būtu jāgroza Regula (EK) Nr. 1126/2008.
                  
               
                     (9)
                  
                  
                     Šajā regulā paredzētie pasākumi ir saskaņā ar grāmatvedību regulējošās komitejas atzinumu,
                  
               IR PIEŅĒMUSI ŠO REGULU.
         
            1. pants
            Regulas (EK) Nr. 1126/2008 pielikumu groza šādi:
            
                        a)
                     
                     
                        starptautisko grāmatvedības standartu (SGS) Nr. 39 “Finanšu instrumenti: atzīšana un novērtēšana” groza, kā ir noteikts šīs regulas pielikumā;
                     
                  
                        b)
                     
                     
                        4. starptautisko finanšu pārskatu standartu (SFPS) “Apdrošināšanas līgumi” groza, kā ir noteikts šīs regulas pielikumā;
                     
                  
                        c)
                     
                     
                        7. SFPS “Finanšu instrumenti: informācijas atklāšana” groza, kā ir noteikts šīs regulas pielikumā;
                     
                  
                        d)
                     
                     
                        9. SFPS “Finanšu instrumenti” groza, kā ir noteikts šīs regulas pielikumā;
                     
                  
                        e)
                     
                     
                        16. SFPS “Noma” groza, kā ir noteikts šīs regulas pielikumā.
                     
                  
         
            2. pants
            Ikviens uzņēmums 1. pantā minētos grozījumus sāk piemērot ne vēlāk kā dienā, kad laikposmā no 2021. gada 1. janvāra sākas tā pirmais finanšu gads.
         
         
            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 13. janvārī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 243, 11.9.2002., 1. lpp.
         
         
            (2)  Komisijas Regula (EK) Nr. 1126/2008 (2008. gada 3. novembris), ar ko pieņem vairākus starptautiskos grāmatvedības standartus saskaņā ar Eiropas Parlamenta un Padomes Regulu (EK) Nr. 1606/2002 (OV L 320, 29.11.2008., 1. lpp.).
         
            (3)  Eiropas Parlamenta un Padomes Regula (ES) 2016/1011 (2016. gada 8. jūnijs) par indeksiem, ko izmanto kā etalonus finanšu instrumentos un finanšu līgumos vai ieguldījumu fondu darbības rezultātu mērīšanai, un ar kuru groza Direktīvu 2008/48/EK, Direktīvu 2014/17/ES un Regulu (ES) Nr. 596/2014 (OV L 171, 29.6.2016., 1. lpp.).
         
            (4)  Komisijas Regula (ES) 2020/34 (2020. gada 15. janvāris), ar kuru attiecībā uz 39. starptautisko grāmatvedības standartu un 7. un 9. starptautisko finanšu pārskatu standartu groza Regulu (EK) Nr. 1126/2008, ar ko pieņem noteiktus starptautiskos grāmatvedības standartus saskaņā ar Eiropas Parlamenta un Padomes Regulu (EK) Nr. 1606/2002 (OV L 12, 16.1.2020., 5. lpp.).
      
      
         
            PIELIKUMS
            Procentu likmju etalonu reformas 2. posms
            Grozījumi 9. SFPS, 39. SGS un 7. SFPS, 4. SFPS un 16. SFPS
            
               Grozījumi 9. SFPS “Finanšu instrumenti”
            
            Pievieno 5.4.5.–5.4.9., 6.8.13., 6.9.1.–6.9.13., 7.1.9. un 7.2.43.–7.2.46. punktu. Pirms 6.9.1. punkta pievieno virsrakstu un pirms 5.4.5., 6.9.7., 6.9.9., 6.9.11. un 7.2.43. punkta pievieno apakšvirsrakstus.
            5.4.   NOVĒRTĒŠANA AMORTIZĒTAJĀS IZMAKSĀS
            ...
            
               Līgumisko naudas plūsmu noteikšanas bāzes izmaiņas procentu likmju etalona reformas rezultātā
            
            
                     
                        5.4.5.
                     
                     
                        Uzņēmums piemēro 5.4.6.–5.4.9. punktu finanšu aktīvam vai finanšu saistībām tikai un vienīgi tad, ja pamats šā finanšu aktīva vai finanšu saistību līgumisko naudas plūsmu noteikšanai mainās procentu likmju etalona reformas rezultātā. Šajā nolūkā termins “procentu likmju etalona reforma” attiecas uz procentu likmju etalona reformu tirgus mērogā, kā aprakstīts 6.8.2. punktā.
                     
                  
                     
                        5.4.6.
                     
                     
                        Pamats finanšu aktīva vai finanšu saistību līgumisko naudas plūsmu noteikšanai var mainīties:
                        
                                    a)
                                 
                                 
                                    grozot līguma noteikumus, kas precizēti finanšu instrumenta sākotnējās atzīšanas brīdī (piemēram, līguma noteikumi tiek grozīti, lai aizstātu atsauces procentu likmju etalonu ar alternatīvu etalonlikmi);
                                 
                              
                                    b)
                                 
                                 
                                    tādā veidā, kas netika ņemts vērā vai netika paredzēts līguma noteikumos finanšu instrumenta sākotnējās atzīšanas brīdī, negrozot līguma noteikumus (piemēram, mainot procentu likmes etalona aprēķināšanas metodi, negrozot līguma noteikumus); un/vai
                                 
                              
                                    c)
                                 
                                 
                                    tāpēc, ka tiek aktivizēts spēkā esošs līguma noteikums (piemēram, tiek iedarbināts spēkā esošs alternatīvs noteikums).
                                 
                              
                  
                     
                        5.4.7.
                     
                     
                        Praktiski uzņēmums piemēro B5.4.5. punktu, lai uzskaitītu izmaiņas finanšu aktīva vai finanšu saistību līgumisko naudas plūsmu noteikšanas pamatā, ko prasa procentu likmju etalona reforma. Šis praktiskais paņēmiens attiecas tikai uz šādām izmaiņām un tikai tiktāl, ciktāl izmaiņas ir nepieciešamas saistībā ar procentu likmju etalona reformu (sk. arī 5.4.9. punktu). Šajā nolūkā procentu likmju etalona reforma prasa mainīt līgumisko naudas plūsmu noteikšanas pamatu tikai un vienīgi tad, ja ir izpildīti abi šie nosacījumi:
                        
                                    a)
                                 
                                 
                                    izmaiņas ir nepieciešamas kā tiešas sekas procentu likmju etalona reformai; un
                                 
                              
                                    b)
                                 
                                 
                                    jaunais pamats līgumisko naudas plūsmu noteikšanai ir ekonomiski līdzvērtīgs iepriekšējam pamatam (t. i., pamats tieši pirms izmaiņām).
                                 
                              
                  
                     
                        5.4.8.
                     
                     
                        Izmaiņu piemēri, kas rada jaunu pamatu līgumisko naudas plūsmu noteikšanai, kas ir ekonomiski līdzvērtīgs iepriekšējam pamatam (t. i., pamats tieši pirms izmaiņām), ir šādi:
                        
                                    a)
                                 
                                 
                                    esoša procentu likmes etalona, ko izmanto, lai noteiktu finanšu aktīva vai finanšu saistību līgumiskās naudas plūsmas, aizstāšana ar alternatīvu etalonlikmi vai šādas procentu likmes etalona reformas īstenošana, mainot metodi, ko izmanto procentu likmes etalona aprēķināšanai, – pievienojot fiksētu starpību, kas vajadzīga, lai kompensētu bāzes starpību starp esošo procentu likmes etalonu un alternatīvo etalonlikmi;
                                 
                              
                                    b)
                                 
                                 
                                    izmaiņas attiecībā uz procentu likmes pārstatīšanas periodu, pārstatīšanas datumiem vai dienu skaitu starp kupona maksājuma datumiem, lai īstenotu procentu likmju etalona reformu; un
                                 
                              
                                    c)
                                 
                                 
                                    alternatīva noteikuma pievienošana finanšu aktīva vai finanšu saistību līgumiskajiem noteikumiem, lai varētu īstenot jebkādas izmaiņas, kas aprakstītas a) un b) apakšpunktā.
                                 
                              
                  
                     
                        5.4.9.
                     
                     
                        Ja finanšu aktīvā vai finanšu saistībās tiek veiktas izmaiņas papildus izmaiņām līgumisko naudas plūsmu noteikšanas pamatā, kas nepieciešamas procentu likmju etalona reformai, uzņēmums vispirms piemēro 5.4.7. punktā minēto praktisko paņēmienu izmaiņām, kas nepieciešamas procentu likmju etalona reformai. Pēc tam uzņēmums piemēro šajā standartā noteiktās piemērojamās prasības visām papildu izmaiņām, uz kurām neattiecas praktiskais paņēmiens. Ja papildu izmaiņu rezultātā netiek pārtraukta finanšu aktīva vai finanšu saistību atzīšana, uzņēmums piemēro attiecīgi 5.4.3. vai B5.4.6. punktu, lai uzskaitītu šīs papildu izmaiņas. Ja papildu izmaiņu rezultātā tiek pārtraukta finanšu aktīva vai finanšu saistību atzīšana, uzņēmums piemēro atzīšanas pārtraukšanas prasības.
                        ...
                     
                  6.8.   PAGAIDU IZŅĒMUMI NO ĪPAŠU RISKA IEROBEŽOŠANAS UZSKAITES PRASĪBU PIEMĒROŠANAS
            
               Piemērošanas termiņa beigas
            
            ...
            
                     
                        6.8.13.
                     
                     
                        Uzņēmums turpmāk pārtrauc piemērot 6.8.7. un 6.8.8. punktu agrākais tad, kad:
                        
                                    a)
                                 
                                 
                                    saskaņā ar procentu likmju etalona reformu tiek veiktas izmaiņas ārpuslīgumiski precizētā riska komponentā, piemērojot 6.9.1. punktu; vai
                                 
                              
                                    b)
                                 
                                 
                                    tiek pārtrauktas riska ierobežošanas attiecības, kurās tiek pārtraukts atzīt ārpuslīgumiski precizēto riska komponentu.
                                 
                              
                  6.9.   PAPILDU PAGAIDU IZŅĒMUMI, KAS RODAS NO PROCENTU LIKMJU ETALONU REFORMAS
            
                     
                        6.9.1.
                     
                     
                        Tiklīdz 6.8.4.–6.8.8. punkta prasības vairs nav piemērojamas riska ierobežošanas attiecībām (sk. 6.8.9.–6.8.13. punktu), uzņēmums groza minēto riska ierobežošanas attiecību oficiālo noteikšanu, kā iepriekš dokumentēts, lai atspoguļotu izmaiņas, kas nepieciešamas saistībā ar procentu likmju etalona reformu, t. i., izmaiņas atbilst 5.4.6.–5.4.8. punkta prasībām. Šajā sakarā riska ierobežošanas noteikšanu groza tikai, lai veiktu vienu vai vairākas no šīm izmaiņām:
                        
                                    a)
                                 
                                 
                                    noteiktu (līgumiski vai ārpuslīgumiski precizētu) alternatīvu etalonlikmi kā ierobežotu risku,
                                 
                              
                                    b)
                                 
                                 
                                    grozītu aprakstu par posteni, kura riski tiek ierobežoti, tostarp aprakstu par naudas plūsmu noteikto daļu vai patieso vērtību, kuras riski tiek ierobežoti; vai
                                 
                              
                                    c)
                                 
                                 
                                    grozītu riska ierobežošanas instrumenta aprakstu.
                                 
                              
                  
                     
                        6.9.2.
                     
                     
                        Uzņēmums piemēro arī 6.9.1. punkta c) apakšpunkta prasību, ja ir izpildīti šie trīs nosacījumi:
                        
                                    a)
                                 
                                 
                                    uzņēmums veic izmaiņas, kas nepieciešamas saskaņā ar procentu likmju etalona reformu, izmantojot citu pieeju, nevis mainot pamatu riska ierobežošanas instrumenta līgumisko naudas plūsmu noteikšanai (kā aprakstīts 5.4.6. punktā);
                                 
                              
                                    b)
                                 
                                 
                                    sākotnējā riska ierobežošanas instrumenta atzīšana netiek pārtraukta; un
                                 
                              
                                    c)
                                 
                                 
                                    izvēlētā pieeja ir ekonomiski līdzvērtīga sākotnējā riska ierobežošanas instrumenta līgumisko naudas plūsmu noteikšanas pamata maiņai (kā aprakstīts 5.4.7. un 5.4.8. punktā).
                                 
                              
                  
                     
                        6.9.3.
                     
                     
                        6.8.4.–6.8.8. punkta prasības var pārtraukt piemērot dažādos laikos. Tāpēc, piemērojot 6.9.1. punktu, uzņēmumam var pieprasīt grozīt tā riska ierobežošanas attiecību oficiālo noteikšanu dažādos laikos vai tam var pieprasīt grozīt riska ierobežošanas attiecību oficiālo noteikšanu vairāk nekā vienu reizi. Tikai un vienīgi tad, kad šādas izmaiņas tiek veiktas riska ierobežošanas noteikšanā, uzņēmums attiecīgi piemēro 6.9.7.–6.9.12. punktu. Uzņēmums piemēro arī 6.5.8. punktu (patiesās vērtības riska ierobežošanai) vai 6.5.11. punktu (naudas plūsmas riska ierobežošanai), lai uzskaitītu jebkādas izmaiņas posteņa, kura riski tiek ierobežoti, vai riska ierobežošanas instrumenta patiesajā vērtībā.
                     
                  
                     
                        6.9.4.
                     
                     
                        Uzņēmums groza riska ierobežošanas attiecības, kā noteikts 6.9.1. punktā, līdz tā pārskata perioda beigām, kura laikā tiek veiktas procentu likmes reformai nepieciešamās izmaiņas attiecībā uz ierobežoto risku, posteni, kura riski tiek ierobežoti, vai riska ierobežošanas instrumentu. Lai novērstu šaubas, šāds riska ierobežošanas attiecību oficiālās noteikšanas grozījums nav ne riska ierobežošanas attiecību pārtraukšana, ne jaunu riska ierobežošanas attiecību noteikšana.
                     
                  
                     
                        6.9.5.
                     
                     
                        Ja finanšu aktīvam vai finanšu saistībām, kas noteiktas riska ierobežošanas attiecībās (kā aprakstīts 5.4.6.–5.4.8. punktā), vai riska ierobežošanas attiecību noteikšanai (kā noteikts 6.9.1. punktā), tiek veiktas izmaiņas papildus tām, kas nepieciešamas saskaņā ar procentu likmju etalona reformu, uzņēmums vispirms piemēro šajā standartā minētās piemērojamās prasības, lai noteiktu, vai šo papildu izmaiņu rezultātā riska ierobežošanas uzskaite tiek pārtraukta. Ja papildu izmaiņu rezultātā netiek pārtraukta riska ierobežošanas uzskaite, uzņēmums groza riska ierobežošanas attiecību oficiālo noteikšanu, kā noteikts 6.9.1. punktā.
                     
                  
                     
                        6.9.6.
                     
                     
                        6.9.7.–6.9.13. punktā ir paredzēti izņēmumi tikai no minētajos punktos noteiktajām prasībām. Uzņēmums piemēro visas pārējās šajā standartā noteiktās riska ierobežošanas uzskaites prasības, tostarp 6.4.1. punktā minētos atbilstības kritērijus, riska ierobežošanas attiecībām, kuras tieši ietekmēja procentu likmju etalona reforma.
                     
                  
               Kritērijiem atbilstīgo riska ierobežošanas attiecību uzskaite
            
            
               Naudas plūsmu riska ierobežošana
            
            
                     
                        6.9.7.
                     
                     
                        Lai piemērotu 6.5.11. punktu, brīdī, kad uzņēmums groza aprakstu par posteni, kura riski tiek ierobežoti, kā prasīts 6.9.1. punkta b) apakšpunktā, uzskata, ka naudas plūsmu riska ierobežošanas rezervē uzkrātās summas pamatā ir alternatīvā etalonlikme, pēc kuras nosaka nākotnes naudas plūsmas, kuru riski tiek ierobežoti.
                     
                  
                     
                        6.9.8.
                     
                     
                        Attiecībā uz pārtrauktām riska ierobežošanas attiecībām, kad procentu likmju etalons, kas bija nākotnes naudas plūsmu, kuru riski tiek ierobežoti, pamatā, ir mainīts, kā to prasa procentu likmju etalona reforma, 6.5.12. punkta piemērošanas nolūkā, lai noteiktu, vai ir gaidāmas nākotnes naudas plūsmas, kuru riski tiek ierobežoti, uzskata, ka summa, kas uzkrāta naudas plūsmas riska ierobežošanas rezervē šīm riska ierobežošanas attiecībām, ir balstīta uz alternatīvo etalonlikmi, uz kuru balstīsies nākotnes naudas plūsmas, kuru riski tiks ierobežoti.
                     
                  
               Posteņu grupas
            
            
                     
                        6.9.9.
                     
                     
                        Ja uzņēmums piemēro 6.9.1. punktu posteņu grupām, kas patiesās vērtības vai naudas plūsmas riska ierobežošanā noteiktas kā posteņi, kuru riski tiek ierobežoti, uzņēmums posteņus, kuru riski tiek ierobežoti, iedala apakšgrupās, pamatojoties uz etalonlikmi, kuras riski tiek ierobežoti, un nosaka etalonlikmi kā ierobežoto risku katrai apakšgrupai. Piemēram, riska ierobežošanas attiecībās, kurās posteņu grupa ir ierobežota pret risku, ko rada izmaiņas procentu likmju etalonā, uz kuru attiecas procentu likmju etalona reforma, dažu grupas posteņu pret risku ierobežotās naudas plūsmas vai patieso vērtību varētu mainīt, atsaucoties uz alternatīvu etalonlikmi, pirms tiek mainīti citi grupas posteņi. Šajā piemērā, piemērojot 6.9.1. punktu, uzņēmums noteiktu alternatīvu etalonlikmi kā ierobežoto risku attiecīgajai pret risku ierobežoto posteņu apakšgrupai. Uzņēmums turpinātu noteikt esošo procentu likmju etalonu kā ierobežoto risku citai pret risku ierobežoto posteņu apakšgrupai līdz brīdim, kad tiek mainītas pret risku ierobežotās naudas plūsmas vai šo posteņu patiesā vērtība, lai atsauktos uz alternatīvo etalonlikmi, vai kad posteņi zaudē spēku, un tos aizstāj ar posteņiem, kuru riski tiek ierobežoti un kuri atsaucas uz alternatīvo etalonlikmi.
                     
                  
                     
                        6.9.10.
                     
                     
                        Uzņēmums atsevišķi novērtē, vai katra apakšgrupa atbilst 6.6.1. punkta prasībām, lai tā būtu atbilstīgs postenis, kura riski tiek ierobežoti. Ja kāda apakšgrupa neatbilst 6.6.1. punkta prasībām, uzņēmums turpmāk pārtrauc riska ierobežošanas uzskaiti attiecībā uz riska ierobežošanas attiecībām kopumā. Uzņēmums arī piemēro 6.5.8. un 6.5.11. punkta prasības, lai uzskaitītu neefektivitāti, kas saistīta ar riska ierobežošanas attiecībām kopumā.
                     
                  
               Riska komponentu noteikšana
            
            
                     
                        6.9.11.
                     
                     
                        Tiek uzskatīts, ka alternatīvā etalonlikme, kas noteikta kā ārpuslīgumiski precizēts riska komponents un nav atsevišķi identificējama (sk. 6.3.7. punkta a) apakšpunktu un B6.3.8. punktu) datumā, kad tā ir noteikta, minētajā datumā ir izpildījusi minēto prasību, ja un tikai tad, ja uzņēmums pamatoti sagaida, ka alternatīvā etalonlikme būs identificējama atsevišķi 24 mēnešu laikā. 24 mēnešu periodu piemēro katrai alternatīvajai etalonlikmei atsevišķi, un tas sākas no dienas, kad uzņēmums pirmo reizi nosaka alternatīvo etalonlikmi kā ārpuslīgumiski precizētu riska komponentu (t. i., 24 mēnešu periodu piemēro, pamatojoties uz katru likmi atsevišķi).
                     
                  
                     
                        6.9.12.
                     
                     
                        Ja pēc tam uzņēmums pamatoti sagaida, ka alternatīvā etalonlikme nebūs atsevišķi identificējama 24 mēnešu laikā no dienas, kad uzņēmums to pirmo reizi ir noteicis par ārpuslīgumiski precizētu riska komponentu, uzņēmums pārtrauc piemērot 6.9.11. punktā minēto prasību minētajai alternatīvajai etalonlikmei un turpmāk pārtrauc riska ierobežošanas uzskaiti no minētās atkārtotās novērtēšanas dienas attiecībā uz visām riska ierobežošanas attiecībām, kurās alternatīvā etalonlikme tika noteikta kā ārpuslīgumiski precizēts riska komponents.
                     
                  
                     
                        6.9.13.
                     
                     
                        Papildus 6.9.1. punktā minētajām riska ierobežošanas attiecībām uzņēmums piemēro 6.9.11. un 6.9.12. punkta prasības jaunām riska ierobežošanas attiecībām, kurās alternatīva etalonlikme ir noteikta kā ārpuslīgumisks riska komponents (sk. 6.3.7. punkta a) apakšpunktu un B6.3.8. punktu), ja procentu likmju reformas dēļ šis riska komponents nav atsevišķi identificējams datumā, kad tas ir noteikts.
                     
                  7.1.   SPĒKĀ STĀŠANĀS DIENA
            ...
            
                     
                        7.1.9.
                     
                     
                        
                           Procentu likmju standarta reformas 2. posms, ar kuru tika grozīts 9. SFPS, 39. SGS, 7. SFPS, 4. SFPS un 16. SFPS, tika izdots 2020. gada augustā un ar to tika pievienots 5.4.5.–5.4.9., 6.8.13. punkts, 6.9. iedaļa un 7.2.43.–7.2.46. punkts. Uzņēmums šos grozījumus piemēro gada periodiem, kas sākas 2021. gada 1. janvārī vai vēlāk. Ir pieļaujama agrāka piemērošana. Ja uzņēmums šos grozījumus piemēro agrākam periodam, tas atklāj šo faktu.
                     
                  7.2.   PĀREJAS NOTEIKUMI
            ...
            
               Pāreja uz Procentu likmju etalonu reformu (2. posms)
               
            
            
                     
                        7.2.43.
                     
                     
                        Uzņēmums procentu likmju etalona reformas 2. posmu piemēro retrospektīvi saskaņā ar 8. SGS, izņemot gadījumus, kas noteikti 7.2.44.–7.2.46. punktā.
                     
                  
                     
                        7.2.44.
                     
                     
                        Uzņēmums nosaka jaunas riska ierobežošanas attiecības (piemēram, kā aprakstīts 6.9.13. punktā) tikai turpmāk (t. i., uzņēmumam ir aizliegts noteikt jaunas riska ierobežošanas uzskaites attiecības iepriekšējos periodos). Tomēr uzņēmums atjauno pārtrauktas riska ierobežošanas attiecības tikai un vienīgi tad, ja ir izpildīti šādi nosacījumi:
                        
                                    a)
                                 
                                 
                                    uzņēmums bija pārtraucis šīs riska ierobežošanas attiecības tikai procentu likmju etalona reformas pieprasīto izmaiņu dēļ, un uzņēmumam nebūtu bijis jāpārtrauc šīs riska ierobežošanas attiecības, ja šie grozījumi tajā laikā būtu tikuši piemēroti; un
                                 
                              
                                    b)
                                 
                                 
                                    tā pārskata perioda sākumā, kurā uzņēmums pirmo reizi piemēro šos grozījumus (šo grozījumu sākotnējās piemērošanas datums), šīs pārtrauktās riska ierobežošanas attiecības atbilst riska ierobežošanas uzskaites kritērijiem (pēc šo grozījumu ņemšanas vērā).
                                 
                              
                  
                     
                        7.2.45.
                     
                     
                        Ja, piemērojot 7.2.44. punktu, uzņēmums atjauno pārtrauktas riska ierobežošanas attiecības, uzņēmums nolasa 6.9.11. un 6.9.12. punktā minētās atsauces uz datumu, kad alternatīvā etalonlikme pirmo reizi ir noteikta kā ārpuslīgumiski precizēts riska komponents, kā atsauci uz šo grozījumu sākotnējās piemērošanas datumu (t. i., 24 mēnešu periods šai alternatīvajai etalonlikmei, kas noteikta kā ārpuslīgumiski precizēts riska komponents, sākas no šo grozījumu sākotnējās piemērošanas dienas).
                     
                  
                     
                        7.2.46.
                     
                     
                        Uzņēmumam nav atkārtoti jānorāda iepriekšējie periodi, lai atspoguļotu šo grozījumu piemērošanu. Uzņēmums drīkst atkārtoti sniegt informāciju par iepriekšējiem periodiem tikai un vienīgi tad, ja tas ir iespējams, neizmantojot zināšanas par iepriekš faktiski notikušo. Ja uzņēmums atkārtoti nesniedz informāciju par iepriekšējiem periodiem, tas starpību starp iepriekšējo uzskaites vērtību un uzskaites vērtību šo grozījumu sākotnējās piemērošanas datumu ietverošā gada pārskata perioda sākumā atzīst šo grozījumu sākotnējās piemērošanas datumu ietverošā gada pārskata perioda sākuma nesadalītajā peļņā (vai attiecīgā gadījumā citā pašu kapitāla postenī).
                     
                  
               Grozījumi 39. SGS “Finanšu instrumenti: atzīšana un novērtēšana”
            
            Groza 102.M punktu.
            Pievieno 102.O-102.Z3 un 108.H-108.K punktu. Pirms 102.P punkta pievieno virsrakstu un pirms 102.P, 102.V, 102.Y un 102.Z1 punkta pievieno apakšvirsrakstus.
            
               Pagaidu izņēmumi no īpašu riska ierobežošanas uzskaites prasību piemērošanas
            
            ...
            
               Piemērošanas termiņa beigas
            
            
                     
                        102.M
                     
                     
                        Uzņēmums turpmāk riska ierobežošanas attiecībām pārtrauc piemērot 102.G punktu agrākais tad, kad:
                        
                                    a)
                                 
                                 
                                    nenoteiktība, kas izriet no procentu likmju etalonu reformas, vairs nepastāv attiecībā uz ierobežoto risku un posteņa, kura riski tiek ierobežoti, un riska ierobežošanas instrumenta procentu likmes etalonā balstīto naudas plūsmu laika grafiku un summu, un
                                 
                              
                                    b)
                                 
                                 
                                    tiek pārtrauktas riska ierobežošanas attiecības, kurām piemēro izņēmumu.
                                 
                              ...
                     
                  
                     
                        102.O
                     
                     
                        Uzņēmums turpmāk pārtrauc piemērot 102.H un 102.I punktu agrākais tad, kad:
                        
                                    a)
                                 
                                 
                                    saskaņā ar procentu likmju etalona reformu tiek veiktas izmaiņas ārpuslīgumiski precizētajā riska daļā, piemērojot 102.P punktu; vai
                                 
                              
                                    b)
                                 
                                 
                                    tiek pārtrauktas riska ierobežošanas attiecības, kurās ir noteikta ārpuslīgumiski precizētā riska daļa.
                                 
                              
                  
               Pagaidu papildu izņēmumi, kas rodas no procentu likmju etalonu reformas
            
            
               Riska ierobežošanas uzskaite
            
            
                     
                        102.P
                     
                     
                        Tiklīdz 102.D-102.I punkta prasības vairs nav piemērojamas riska ierobežošanas attiecībām (sk. 102.J–102.O punktu), uzņēmums groza minēto riska ierobežošanas attiecību oficiālo noteikšanu, kā iepriekš dokumentēts, lai atspoguļotu izmaiņas, kas nepieciešamas saistībā ar procentu likmju etalona reformu, t. i., izmaiņas atbilst 9. SFPS 5.4.6.–5.4.8. punkta prasībām. Šajā sakarā riska ierobežošanas noteikšanu groza tikai, lai veiktu vienu vai vairākas no šīm izmaiņām:
                        
                                    a)
                                 
                                 
                                    noteiktu (līgumiski vai ārpuslīgumiski precizētu) alternatīvu etalonlikmi kā ierobežotu risku,
                                 
                              
                                    b)
                                 
                                 
                                    grozītu aprakstu par posteni, kura riski tiek ierobežoti, tostarp aprakstu par naudas plūsmu noteikto daļu vai patieso vērtību, kuras riski tiek ierobežoti;
                                 
                              
                                    c)
                                 
                                 
                                    grozītu riska ierobežošanas instrumenta aprakstu; vai
                                 
                              
                                    d)
                                 
                                 
                                    grozītu aprakstu par to, kā uzņēmums novērtēs riska ierobežošanas efektivitāti.
                                 
                              
                  
                     
                        102.Q
                     
                     
                        Uzņēmums piemēro arī 102.P punkta c) apakšpunkta prasību, ja ir izpildīti šie trīs nosacījumi:
                        
                                    a)
                                 
                                 
                                    uzņēmums veic izmaiņas, kas nepieciešamas saskaņā ar procentu likmju etalona reformu, izmantojot citu pieeju, nevis mainot pamatu riska ierobežošanas instrumenta līgumisko naudas plūsmu noteikšanai (kā aprakstīts 9. SFPS 5.4.6. punktā);
                                 
                              
                                    b)
                                 
                                 
                                    sākotnējā riska ierobežošanas instrumenta atzīšana netiek pārtraukta; un
                                 
                              
                                    c)
                                 
                                 
                                    izvēlētā pieeja ir ekonomiski līdzvērtīga sākotnējā riska ierobežošanas instrumenta līgumisko naudas plūsmu noteikšanas pamata maiņai (kā aprakstīts 9. SFPS 5.4.7. un 5.4.8. punktā).
                                 
                              
                  
                     
                        102.R
                     
                     
                        102D.–102.I. punkta prasības var pārtraukt piemērot dažādos laikos. Tāpēc, piemērojot 102.P punktu, uzņēmumam var pieprasīt grozīt tā riska ierobežošanas attiecību oficiālo noteikšanu dažādos laikos vai tam var pieprasīt grozīt riska ierobežošanas attiecību oficiālo noteikšanu vairāk nekā vienu reizi. Tikai un vienīgi tad, kad šādas izmaiņas tiek veiktas riska ierobežošanas noteikšanā, uzņēmums attiecīgi piemēro 102.V–102.Z2 punktu. Uzņēmums piemēro arī 89. punktu (patiesās vērtības riska ierobežošanai) vai 96. punktu (naudas plūsmas riska ierobežošanai), lai uzskaitītu jebkādas izmaiņas posteņa, kura riski tiek ierobežoti, vai riska ierobežošanas instrumenta patiesajā vērtībā.
                     
                  
                     
                        102.S
                     
                     
                        Uzņēmums groza riska ierobežošanas attiecības, kā noteikts 102.P punktā, līdz tā pārskata perioda beigām, kura laikā tiek veiktas procentu likmes reformai nepieciešamās izmaiņas attiecībā uz ierobežoto risku, posteni, kura riski tiek ierobežoti, vai riska ierobežošanas instrumentu. Lai novērstu šaubas, šāds riska ierobežošanas attiecību oficiālās noteikšanas grozījums nav ne riska ierobežošanas attiecību pārtraukšana, ne jaunu riska ierobežošanas attiecību noteikšana.
                     
                  
                     
                        102.T
                     
                     
                        Finanšu aktīvam vai finanšu saistībām, kas noteiktas riska ierobežošanas attiecībās (kā aprakstīts 9. SFPS 5.4.6.–5.4.8. punktā), vai riska ierobežošanas attiecību noteikšanai (kā noteikts 102.P punktā) papildus tām izmaiņām, kuras prasa procentu likmju etalona reforma, uzņēmums vispirms piemēro šajā standartā noteiktās piemērojamās prasības, lai noteiktu, vai šo papildu izmaiņu rezultātā tiek pārtraukta riska ierobežošanas uzskaite. Ja papildu izmaiņu rezultātā netiek pārtraukta riska ierobežošanas uzskaite, uzņēmums groza riska ierobežošanas attiecību oficiālo noteikšanu, kā noteikts 102.P punktā.
                     
                  
                     
                        102.U
                     
                     
                        102.V–102.Z3 punktā ir noteikti izņēmumi tikai attiecībā uz minētajos punktos precizētajām prasībām. Uzņēmums piemēro visas pārējās šajā standartā noteiktās riska ierobežošanas uzskaites prasības, tostarp 88. punktā minētos atbilstības kritērijus, riska ierobežošanas attiecībām, kuras tieši ietekmēja procentu likmju etalona reforma.
                     
                  
               Kritērijiem atbilstīgo riska ierobežošanas attiecību uzskaite
            
            
               Retrospektīvs efektivitātes novērtējums
            
            
                     
                        102.V
                     
                     
                        Lai kumulatīvi novērtētu riska ierobežošanas attiecību retrospektīvo efektivitāti, piemērojot 88. punkta e) apakšpunktu, un tikai šim nolūkam uzņēmums var izvēlēties pārstatīt uz nulli posteņa, kura riski tiek ierobežoti, un riska ierobežošanas instrumenta kumulatīvās patiesās vērtības izmaiņas, pārtraucot piemērot 102.G punktu, kā noteikts 102.M punktā. Šo izvēli izdara atsevišķi par katru riska ierobežošanas attiecību (t. i., pamatojoties uz individuālām riska ierobežošanas attiecībām).
                     
                  
               Naudas plūsmu riska ierobežošana
            
            
                     
                        102.W
                     
                     
                        Lai piemērotu 97. punktu, brīdī, kad uzņēmums groza aprakstu par posteni, kura riski tiek ierobežoti, kā prasīts 102.P punkta b) apakšpunktā, kumulatīvo peļņu vai zaudējumus pārējos apvienotajos ienākumos uzskata par balstītiem uz alternatīvo etalonlikmi, pēc kuras nosaka ierobežotās nākotnes naudas plūsmas.
                     
                  
                     
                        102.X
                     
                     
                        Attiecībā uz pārtrauktām riska ierobežošanas attiecībām, ja procentu likmju etalons, uz kuru bija balstītas ierobežotās nākotnes naudas plūsmas, ir mainīts, kā to prasa procentu likmju etalona reforma, 101. punkta c) apakšpunkta piemērošanas nolūkā, lai noteiktu, vai nākotnes naudas plūsmas, kuru riski tiek ierobežoti, ir paredzamas, summu, kas uzkrāta pārējos apvienotajos ienākumos šīm riska ierobežošanas attiecībām, uzskata par tādu, kas balstīta uz alternatīvo etalonlikmi, uz kuru balstīsies nākotnes naudas plūsmas, kuru riski tiks ierobežoti.
                     
                  
               Posteņu grupas
            
            
                     
                        102.Y
                     
                     
                        Ja uzņēmums piemēro 102.P punktu posteņu grupām, kas patiesās vērtības vai naudas plūsmas riska ierobežošanā noteiktas kā posteņi, kuru riski tiek ierobežoti, uzņēmums posteņus, kuru riski tiek ierobežoti, iedala apakšgrupās, pamatojoties uz etalonlikmi, kuras riski tiek ierobežoti, un nosaka etalonlikmi kā ierobežoto risku katrai apakšgrupai. Piemēram, riska ierobežošanas attiecībās, kurās posteņu grupa ir ierobežota pret risku, ko rada izmaiņas procentu likmju etalonā, uz kuru attiecas procentu likmju etalona reforma, dažu grupas posteņu pret risku ierobežotās naudas plūsmas vai patieso vērtību varētu mainīt, atsaucoties uz alternatīvu etalonlikmi, pirms tiek mainīti citi grupas posteņi. Šajā piemērā, piemērojot 102.P punktu, uzņēmums noteiktu alternatīvo etalonlikmi kā ierobežoto risku attiecīgajai pret risku ierobežoto posteņu apakšgrupai. Uzņēmums turpinātu noteikt esošo procentu likmju etalonu kā ierobežoto risku citai pret risku ierobežoto posteņu apakšgrupai līdz brīdim, kad tiek mainītas pret risku ierobežotās naudas plūsmas vai šo posteņu patiesā vērtība, lai atsauktos uz alternatīvo etalonlikmi, vai kad posteņi zaudē spēku, un tos aizstāj ar posteņiem, kuru riski tiek ierobežoti un kuri atsaucas uz alternatīvo etalonlikmi.
                     
                  
                     
                        102.Z
                     
                     
                        Uzņēmums atsevišķi novērtē, vai katra apakšgrupa atbilst 78. un 83. punkta prasībām, lai tā būtu atbilstīgs postenis, kura riski tiek ierobežoti. Ja kāda apakšgrupa neatbilst 78. un 83. punkta prasībām, uzņēmums turpmāk pārtrauc riska ierobežošanas uzskaiti attiecībā uz riska ierobežošanas attiecībām kopumā. Uzņēmums arī piemēro 89. vai 96. punkta prasības, lai uzskaitītu neefektivitāti, kas saistīta ar riska ierobežošanas attiecībām kopumā.
                     
                  
               Finanšu posteņu noteikšana par posteņiem, kuru riski tiek ierobežoti
            
            
                     
                        102.Z1
                     
                     
                        Alternatīva etalonlikme, kas noteikta kā ārpuslīgumiski precizēta riska daļa un nav atsevišķi identificējama (sk. 81. punktu un AG99.F punktu) datumā, kad tā ir noteikta, tiek uzskatīta par tādu, kas minētajā datumā ir izpildījusi minēto prasību, ja un tikai tad, ja uzņēmums pamatoti sagaida, ka alternatīvā etalonlikme būs identificējama atsevišķi 24 mēnešu laikā. 24 mēnešu periodu piemēro katrai alternatīvajai etalonlikmei atsevišķi, un tas sākas no dienas, kad uzņēmums pirmo reizi nosaka alternatīvo etalonlikmi kā ārpuslīgumiski precizētu riska daļu (t. i., 24 mēnešu periodu piemēro, pamatojoties uz katru likmi atsevišķi).
                     
                  
                     
                        102.Z2
                     
                     
                        Ja uzņēmums pēc tam pamatoti sagaida, ka alternatīvā etalonlikme nebūs atsevišķi identificējama 24 mēnešu laikā no dienas, kad uzņēmums to pirmo reizi noteica par ārpuslīgumiski precizētu riska daļu, uzņēmums pārtrauc piemērot 102.Z1. punkta prasību šai alternatīvajai etalonlikmei un turpmāk pārtrauc riska ierobežošanas uzskaiti no minētās atkārtotās novērtēšanas dienas attiecībā uz visām riska ierobežošanas attiecībām, kurās alternatīvā etalonlikme tika noteikta kā ārpuslīgumiski precizēta riska daļa.
                     
                  
                     
                        102.Z3
                     
                     
                        Papildus tām riska ierobežošanas attiecībām, kas norādītas 102.P punktā, uzņēmums piemēro 102.Z1. un 102.Z2. punkta prasības jaunām riska ierobežošanas attiecībām, kurās alternatīva etalonlikme ir noteikta kā ārpuslīgumiski precizēta riska daļa (sk. 81. punktu un AG99.F punktu), ja procentu likmju etalona reformas dēļ šī riska daļa nav atsevišķi identificējama datumā, kad tā ir noteikta.
                     
                  SPĒKĀ STĀŠANĀS DATUMS UN PĀREJAS NOTEIKUMI
            ...
            
                     
                        108.H
                     
                     
                        
                           Procentu likmju etalona reforma (2. posms), ar kuru tika grozīts 9. SFPS, 39. SGS, 7. SFPS, 4. SFPS un 16. SFPS, tika izdota 2020. gada augustā un tika pievienots 102.O–102.Z3 un 108.I–108.K punkts un grozīts 102.M punkts. Uzņēmums šos grozījumus piemēro gada periodiem, kas sākas 2021. gada 1. janvārī vai vēlāk. Ir pieļaujama agrāka piemērošana. Ja uzņēmums šos grozījumus piemēro agrākam periodam, tas atklāj šo faktu. Uzņēmums minētos grozījumus piemēro retrospektīvi saskaņā ar 8. SGS, izņemot gadījumus, kas noteikti 108.I–108.K punktā.
                     
                  
                     
                        108.I
                     
                     
                        Uzņēmums nosaka jaunas riska ierobežošanas attiecības (piemēram, kā aprakstīts 102.Z3 punktā) tikai turpmāk (t. i., uzņēmumam ir aizliegts noteikt jaunas riska ierobežošanas uzskaites attiecības iepriekšējos periodos). Tomēr uzņēmums atjauno pārtrauktas riska ierobežošanas attiecības tikai un vienīgi tad, ja ir izpildīti šādi nosacījumi:
                        
                                    a)
                                 
                                 
                                    uzņēmums bija pārtraucis šīs riska ierobežošanas attiecības tikai procentu likmju etalona reformas pieprasīto izmaiņu dēļ, un uzņēmumam nebūtu bijis jāpārtrauc šīs riska ierobežošanas attiecības, ja šie grozījumi tajā laikā būtu tikuši piemēroti; un
                                 
                              
                                    b)
                                 
                                 
                                    tā pārskata perioda sākumā, kurā uzņēmums pirmo reizi piemēro šos grozījumus (šo grozījumu sākotnējās piemērošanas datums), šīs pārtrauktās riska ierobežošanas attiecības atbilst riska ierobežošanas uzskaites kritērijiem (pēc šo grozījumu ņemšanas vērā).
                                 
                              
                  
                     
                        108.J
                     
                     
                        Ja, piemērojot 108.I punktu, uzņēmums atjauno pārtrauktas riska ierobežošanas attiecības, uzņēmums 102.Z1. un 102.Z2. punktā nolasa atsauces uz datumu, kurā alternatīvā etalonlikme pirmo reizi ir noteikta kā ārpuslīgumiski precizēta riska daļa, kā atsauci uz šo grozījumu sākotnējās piemērošanas datumu (t. i., šīs alternatīvās etalonlikmes 24 mēnešu periods, kas noteikta kā ārpuslīgumiski precizēta riska daļa, sākas no šo grozījumu sākotnējās piemērošanas dienas).
                     
                  
                     
                        108.K
                     
                     
                        Uzņēmumam nav atkārtoti jānorāda iepriekšējie periodi, lai atspoguļotu šo grozījumu piemērošanu. Uzņēmums drīkst atkārtoti sniegt informāciju par iepriekšējiem periodiem tikai un vienīgi tad, ja tas ir iespējams, neizmantojot zināšanas par iepriekš faktiski notikušo. Ja uzņēmums atkārtoti nesniedz informāciju par iepriekšējiem periodiem, tas starpību starp iepriekšējo uzskaites vērtību un uzskaites vērtību šo grozījumu sākotnējās piemērošanas datumu ietverošā gada pārskata perioda sākumā atzīst šo grozījumu sākotnējās piemērošanas datumu ietverošā gada pārskata perioda sākuma nesadalītajā peļņā (vai attiecīgā gadījumā citā pašu kapitāla postenī).
                     
                  
               Grozījumi 7. SFPS “Finanšu instrumenti: informācijas atklāšana”
            
            Pievieno 24.I–24.J un 44.GG–44.HH punktu, un pirms 24.I punkta pievieno apakšvirsrakstu.
            
               Citas informācijas atklāšana
            
            ...
            
               Papildu informācijas atklāšana saistībā ar procentu likmju etalona reformu
            
            
                     
                        24.I
                     
                     
                        Lai finanšu pārskatu lietotājiem dotu iespēju saprast procentu likmju etalona reformas ietekmi uz uzņēmuma finanšu instrumentiem un riska pārvaldības stratēģiju, uzņēmums atklāj informāciju par:
                        
                                    a)
                                 
                                 
                                    to risku veidu un apmēru, kuriem uzņēmums ir pakļauts un kuri izriet no finanšu instrumentiem, uz kuriem attiecas procentu likmju etalona reforma, un to, kā uzņēmums pārvalda šos riskus; un
                                 
                              
                                    b)
                                 
                                 
                                    uzņēmuma progresu pārejas uz alternatīvām etalonlikmēm pabeigšanā un to, kā uzņēmums pārvalda šo pāreju.
                                 
                              
                  
                     
                        24.J
                     
                     
                        Lai sasniegtu 24.I punktā noteiktos mērķus, uzņēmums atklāj šādu informāciju:
                        
                                    a)
                                 
                                 
                                    kā uzņēmums pārvalda pāreju uz alternatīvām etalonlikmēm, tā progresu pārskata datumā un riskus, kam tas ir pakļauts saistībā ar finanšu instrumentiem pārejas dēļ;
                                 
                              
                                    b)
                                 
                                 
                                    sadalījumā pa nozīmīgiem procentu likmju etaloniem, uz kuriem attiecas procentu likmju etalona reforma, kvantitatīvu informāciju par finanšu instrumentiem, kas pārskata perioda beigās vēl nav pārgājuši uz alternatīvu etalonlikmi, atsevišķi norādot:
                                    
                                                i)
                                             
                                             
                                                neatvasinātos finanšu aktīvus;
                                             
                                          
                                                ii)
                                             
                                             
                                                neatvasinātās finanšu saistības; un
                                             
                                          
                                                iii)
                                             
                                             
                                                atvasinātos finanšu instrumentus; un
                                             
                                          
                              
                                    c)
                                 
                                 
                                    ja 24.J punkta a) apakšpunktā noteiktie riski ir izraisījuši izmaiņas uzņēmuma riska pārvaldības stratēģijā (sk. 22.A punktu), šo izmaiņu aprakstu.
                                 
                              ...
                     
                  SPĒKĀ STĀŠANĀS DATUMS UN PĀREJAS NOTEIKUMI
            ...
            
                     
                        44.GG
                     
                     
                        
                           Procentu likmju etalonu reforma (2. posms), ar kuru tika grozīts 9. SFPS, 39. SGS, 7. SFPS, 4. SFPS un 16. SFPS, tika izdota 2020. gada septembrī un ar to tika pievienots 24.I–24.J un 44.HH punkts. Uzņēmums šos grozījumus piemēro tad, kad tas piemēro grozījumus 9. SFPS, 39. SGS, 4. SFPS vai 16. SFPS.
                     
                  
                     
                        44.HH
                     
                     
                        Pārskata periodā, kurā uzņēmums pirmo reizi piemēro procentu likmju etalona reformas 2. posmu, uzņēmumam nav jāatklāj informācija, kas citādi būtu prasīta 8. SGS 28. punkta f) apakšpunktā.
                     
                  
               Grozījumi 4. SFPS “Apdrošināšanas līgumi”
            
            Pievienots 20.R-20.S punkts un 50.–51. punkts. Pirms 20.R punkta pievienots jauns virsraksts.
            ATZĪŠANA UN NOVĒRTĒŠANA
            ...
            
               Izmaiņas, kas radušās līgumisko naudas plūsmu noteikšanas pamatā procentu likmju etalona reformas rezultātā
            
            
                     
                        20.R
                     
                     
                        Apdrošinātājs, kas piemēro pagaidu atbrīvojumu no 9. SFPS, piemēro 9. SFPS 5.4.6.–5.4.9. punkta prasības finanšu aktīvam vai finanšu saistībām tikai un vienīgi tad, ja pamats šā finanšu aktīva vai finanšu saistību līgumisko naudas plūsmu noteikšanai mainās procentu likmju etalona reformas rezultātā. Šajā nolūkā termins “procentu likmju etalona reforma” attiecas uz procentu likmju etalona reformu tirgus mērogā, kā aprakstīts 39. SGS 102.B punktā.
                     
                  
                     
                        20.S
                     
                     
                        Lai piemērotu 9. SFPS grozījumu 5.4.6.–5.4.9. punktu, atsauces uz 9. SFPS B5.4.5. punktu lasa kā atsauces uz 39. SGS AG7. punktu. Atsauces uz 9. SFPS 5.4.3. un B5.4.6. punktu lasa kā atsauces uz 39. SGS AG8. punktu.
                        ...
                     
                  SPĒKĀ STĀŠANĀS DATUMS UN PĀREJAS NOTEIKUMI
            ...
            
                     
                        50.
                     
                     
                        
                           Procentu likmju etalona reforma (2. posms), ar kuru grozīts 9. SFPS, 39. SGS, 7. SFPS, 4. SFPS un 16. SFPS, tika izdota 2020. gada augustā un ar to tika pievienots 20.R-20.S punkts un 51. punkts. Uzņēmums šos grozījumus piemēro gada periodiem, kas sākas 2021. gada 1. janvārī vai vēlāk. Ir pieļaujama agrāka piemērošana. Ja uzņēmums šos grozījumus piemēro agrākam periodam, tas atklāj šo faktu. Uzņēmums piemēro šos grozījumus retrospektīvi saskaņā ar 8. SGS, izņemot gadījumus, kas noteikti 51. punktā.
                     
                  
                     
                        51.
                     
                     
                        Uzņēmumam nav atkārtoti jānorāda iepriekšējie periodi, lai atspoguļotu šo grozījumu piemērošanu. Uzņēmums drīkst atkārtoti sniegt informāciju par iepriekšējiem periodiem tikai un vienīgi tad, ja tas ir iespējams, neizmantojot zināšanas par iepriekš faktiski notikušo. Ja uzņēmums atkārtoti nesniedz informāciju par iepriekšējiem periodiem, tas starpību starp iepriekšējo uzskaites vērtību un uzskaites vērtību šo grozījumu sākotnējās piemērošanas datumu ietverošā gada pārskata perioda sākumā atzīst šo grozījumu sākotnējās piemērošanas datumu ietverošā gada pārskata perioda sākuma nesadalītajā peļņā (vai attiecīgā gadījumā citā pašu kapitāla postenī).
                     
                  
               Grozījumi 16. SFPS “Noma”
            
            Pievieno 104.–106. punktu un C1.B un C20.C-C20.D punktu. Pirms 104. punkta pievieno virsrakstu un pirms C20.C punkta pievieno apakšvirsrakstu.
            PAGAIDU IZŅĒMUMS, KAS RODAS NO PROCENTU LIKMJU ETALONU REFORMAS
            
                     
                        104.
                     
                     
                        Nomnieks piemēro 105.–106. punktu visām nomas līguma izmaiņām, kas maina pamatu nākotnes nomas maksājumu noteikšanai procentu likmju etalona reformas rezultātā (sk. 9. SFPS 5.4.6. un 5.4.8. punktu). Šos punktus piemēro tikai šādām nomas līguma izmaiņām. Šajā nolūkā termins “procentu likmju etalona reforma” attiecas uz procentu likmju etalona reformu tirgus mērogā, kā aprakstīts 9. SFPS 6.8.2. punktā.
                     
                  
                     
                        105.
                     
                     
                        Praktiski nomnieks piemēro 42. punktu, lai uzskaitītu nomas līguma izmaiņas, kas nepieciešamas saskaņā ar procentu likmju etalona reformu. Šis praktiskais paņēmiens attiecas tikai uz šādām izmaiņām. Šajā nolūkā procentu likmju etalona reforma prasa veikt izmaiņas nomas līgumā tikai un vienīgi tad, ja ir izpildīti abi šie nosacījumi:
                        
                                    a)
                                 
                                 
                                    izmaiņas ir nepieciešamas kā tiešas sekas procentu likmju etalona reformai; un
                                 
                              
                                    b)
                                 
                                 
                                    jaunais pamats nomas maksājumu noteikšanai ir ekonomiski līdzvērtīgs iepriekšējam pamatam (t. i., pamats tieši pirms izmaiņām).
                                 
                              
                  
                     
                        106.
                     
                     
                        Tomēr, ja nomas līgumu grozījumi tiek veikti papildus tiem nomas līgumu grozījumiem, ko pieprasa procentu likmju etalona reforma, nomnieks piemēro šajā standartā noteiktās piemērojamās prasības, lai uzskaitītu visus vienlaikus veiktos nomas līgumu grozījumus, tostarp tos, ko pieprasa procentu likmju etalona reforma.
                        ...
                     
                  SPĒKĀ STĀŠANĀS DATUMS
            ...
            
                     
                        C1.B
                     
                     
                        
                           Procentu likmju etalona reforma (2. posms), ar kuru tika grozīts 9. SFPS, 39. SGS, 7. SFPS, 4. SFPS un 16. SFPS, tika izdota 2020. gada augustā un ar to tika pievienots 104.–106. punkts un C20.C-C20.D punkts. Uzņēmums šos grozījumus piemēro gada pārskata periodiem, kas sākas 2021. gada 1. janvārī vai vēlāk. Ir pieļaujama agrāka piemērošana. Ja uzņēmums šos grozījumus piemēro agrākam periodam, tas atklāj šo faktu.
                     
                  PĀREJAS PERIODS
            ...
            
               Procentu likmju etalonu reformas 2. posms
            
            
                     
                        C20.C
                     
                     
                        Uzņēmums piemēro šos grozījumus retrospektīvi saskaņā ar 8. SGS, izņemot gadījumus, kas noteikti C20.D punktā.
                     
                  
                     
                        C20.D
                     
                     
                        Uzņēmumam nav atkārtoti jānorāda iepriekšējie periodi, lai atspoguļotu šo grozījumu piemērošanu. Uzņēmums drīkst atkārtoti sniegt informāciju par iepriekšējiem periodiem tikai un vienīgi tad, ja tas ir iespējams, neizmantojot zināšanas par iepriekš faktiski notikušo. Ja uzņēmums atkārtoti nesniedz informāciju par iepriekšējiem periodiem, tas starpību starp iepriekšējo uzskaites vērtību un uzskaites vērtību šo grozījumu sākotnējās piemērošanas datumu ietverošā gada pārskata perioda sākumā atzīst šo grozījumu sākotnējās piemērošanas datumu ietverošā gada pārskata perioda sākuma nesadalītajā peļņā (vai attiecīgā gadījumā citā pašu kapitāla postenī).